suda.lexicon 4.Σ.116
116 Σαραπίων · τοῦτον ἐποιήϲατο φίλον ὁ Ἰϲίδωροϲ , τὸν λαβόντα πάνταϲ ἀνθρώπουϲ ἐπὶ εὐϲεβείᾳ τε καὶ ὅλῃ φιλοϲοφίᾳ βίου , πλὴν αὐτοῦ τοῦ Ἰϲιδώρου . τοϲοῦτον δὲ τῷ ἀνδρὶ περιῆν ἀληθοῦϲ τρόπου τε καὶ λόγου , τοῦ τε ἐν παροιμίᾳ λέγεϲθαι εἰωθότοϲ , ἔργῳ δὲ βεβαιωθέντοϲ ὑπʼ ἐκείνου , τοῦ λάθε βιώϲαϲ · ὥϲτε οὐδένα τῶν τότε ζώντων ἀνθρώπων οὔτε τῶν νεωτέρων οὔτε τῶν πρεϲβυτέρων ἐλπίϲαιμι ἂν εἰδέναι οἷον λέγω · οὐδὲ ἔγνω τιϲ ἄλλοϲ , οἷοϲ ἦν ὁ Σαραπίων ἐκεῖοϲ , οὐδὲ ἂν ἔγωγε νῦν ἠπιϲτάμην , εἰ μή μοι αὐτὸϲ ὁ φιλόϲοφοϲ ὑπέδειξε τῷ λόγῳ τὸν Σαραπίωνα . οὐ γὰρ ἔργῳ ποτὲ ἔφη πείϲεϲθαι αὐτὸν ἐντυχεῖν ἑτέρῳ ἀνδρί · ἄλλωϲ τε καὶ ὅτε ἐγήρα , μηκέτι καταβαίνειν θαμὰ ἀπὸ τῆϲ ϲφετέραϲ οἰκίαϲ · οἰκεῖν δὲ μόνον ἐν οἰκίϲκῳ μικρῷ τῷ ὄντι , μονάδα βίον ἀναδεδεγμένον , πρὸϲ μόνον τὰ ἀναγκαιότατα χρώμενον τῶν γειτόνων ἐνίοιϲ . εὐκτικὸν μὲν οὖν εἶναι τὸν Σαραπίωνα διαφερόντωϲ ἔλεγε καὶ ἐν ἰδιώτου ϲχήματι πανταχοῦ περιφοιτᾶν τῶν ἱερῶν χωρίων , ὅπου ἦγεν ὁ τῆϲ ἑορτῆϲ νόμοϲ . τὰ πολλὰ δὲ ἐπ’ οἴκου διημερεύοντα ζῆν , οὔ τινα ἀνθρωπίνην ζωήν , ἀλλ’ ἀτεχνῶϲ εἰπεῖν θεία , εὐχάϲ τε ἀεὶ καὶ ἀρετὰϲ πρὸϲ ἑαυτὸν ἢ πρὸϲ τὸ θεῖον φθεγγόμενον , μᾶλλον δὲ ϲιγῇ διανοούμενον . ζητητικὸϲ δὲ ὢν τῆϲ ἀληθείαϲ καὶ φύϲει θεωρητικὸϲ οὐ περὶ τὰ τεχνικώτερα τῆϲ φιλοϲοφίαϲ ἠξίου διατρίβειν , ἀλλὰ τοῖϲ ἁδροτέροιϲ καὶ ἐνθουϲιαϲτικωτέροιϲ νοήμαϲιν ἐνεφύετο . διὸ μόνον ϲχεδὸν τὸν Ὀρφέα ἐκέκτητο καὶ ἀνεγίνωϲκεν , ἐρωτῶν ἐφ᾿ ἑκάϲτοιϲ ἀεὶ τοῖϲ παραπίπτουϲι ζητήμαϲι τὸν Ἰϲίδωρον , ἄκρα , ὡϲ εἰπεῖν , ἐπιϲτήμην ἐν θεολογίᾳ προβεβλημένον · ὃν μόνωϲ οἰκεῖον ἐγνώριζεν ὄντα καὶ προϲεδέχετο . καὶ δὴ ἐν αὐτῷ θεάϲαϲθαι ἐδόκτι τὸν μυθευόμενον Κρόνιον βίον . οὐδὲ γὰρ ἄλλο τι διετέλει πράττων καὶ λέγων ἐκεῖνοϲ ἢ ϲυνάγων ἑαυτὸν ἀεὶ καὶ ϲυναιρῶν , ὡϲ οἷό τε , πρὸϲ τὸ εἴϲω καὶ τὸ ἀμερέϲτερον . ὃϲ οὕτω μὲν κατεφρόνει χρημάτων , ὥϲτε κεκτῆϲθαι μηδοτιοῦν ἢ μόνα β΄ ἢ γ΄ βιβλία · ὧν ἦν καὶ ἡ Ὀρφέωϲ ποίηϲιϲ · οὕτω δὲ ἡδονῶν τῶν περὶ τὸ ϲῶμα , ὥϲτε ἐξαρχῆϲ εὐθὺϲ τὰ ἀναγκαῖα καὶ μόνα προϲφέρειν τῷ ϲώματι , ἀφροδιϲίων δὲ ἄχραντον εἶναι διὰ βίου παντόϲ . οὕτω δὲ ἠμέλει τιμῆϲ τῆϲ παρὰ ἀνθρώπων , ὥϲτε οὐδὲ ὄνομα αὐτοῦ ἦν ἐν τῇ πόλει . οὐδ’ ἂν ἐγνώϲθη μετὰ ταῦτα , εἰ μὴ θεῶν τιϲ ἠβουλήθη παράδειγμα τοῖϲ ἀνθρώποιϲ χαρίϲαϲθαι τοῦ Κρονίου βίου , ἵνα μὴ δοκῇ μῦθοϲ εἶναι ὁ λόγοϲ , μὴ ἔχων ἐπιμαρτυροῦϲαν τὴν ἱϲτορίαν · ὁ μὲν γὰρ Χείρων λεγόμενοϲ ἐν μεθορίῳ μᾶλλον εἱϲτήκει τῆϲ Κρόνου καὶ Διὸϲ ἀρχῆϲ , ὅθεν διφυήϲ . Σαραπίων δὲ οὖτοϲ ὑπὸ τοῦ φιλοϲόφου γνωϲθεὶϲ ἀναγεγράφθω τοιοῦτοϲ · ὃϲ κληρονόμῳ τῷ Ἰϲιδώρῳ ἐχρήϲατο , μηδένα πρὸϲ γένουϲ ἔχων , μηδὲ ἄξιον ἄλλον ὑπολαμβάνων εἶναι τῆϲ ἑαυτοῦ οὐϲίαϲ , δυεῖν λέγω ἢ τριῶν βιβλίων . ἐν δὲ τούτῳ τῷ χρόνῳ ἕτεροϲ ἀνὴρ ἀφίκετο εἰϲ Ἀλεξάνδρειαν , κατὰ διάμετρον ὅλην τοῦ Σαραπίωνοϲ ἀφεϲτώϲ , μᾶλλον δὲ ἔτι καὶ τῆϲ διαμέτρου μειζόνωϲ , εἰ οἷόν τε φάναι · ὁ μὲν γὰρ ἦν τὴν ζωὴν Κρόνιόϲ τιϲ καὶ Δίϊοϲ , ὁ δὲ Τυφώνειοϲ , καὶ Τυφῶνοϲ ἔτι πολυπλοκώτερον θηρίον , καὶ μᾶλλον ἐπιτεθυμμένον . οὔπω γάρ τιϲ ἀγνοεῖ τῶν νῦν ζώντων ἀνθρώπων , οἷοϲ ὁ Παμπρέπιοϲ ἐγεγόνει τὴν τε ψυχὴν καὶ τὴν τύχην .
Lemmas: 116 Σαραπίων · οὗτος ποιέω φίλος ὁ Ἰσίδωρος , ὁ λαμβάνω πᾶς ἄνθρωπος ἐπί εὐσέβεια τε καί ὅλος φιλοσοφία βίος , πλήν αὐτός ὁ Ἰσίδωρος . τοσοῦτος δέ ὁ ἀνήρ περίειμι ἀληθής τρόπος τε καί λόγος , ὁ τε ἐν παροιμία λέγω εἴωθα , ἔργον δέ βεβαιόω ὑπό ἐκεῖνος , ὁ λανθάνω βιόω · ὥστε οὐδείς ὁ τότε ζῶ ἄνθρωπος οὔτε ὁ νέος οὔτε ὁ πρέσβυς ἐλπίζω εἄν οἶδα οἷος λέγω · οὐδέ γιγνώσκω τις ἄλλος , οἷος εἰμί ὁ Σαραπίων κεῖος , οὐδέ εἄν ἔγωγε νῦν ἐπίσταμαι , εἰμί μή ἐγώ αὐτός ὁ φιλόσοφος ὑποδείκνυμι ὁ λόγος ὁ Σαραπίων . οὖον γάρ ἔργον ποτέ φημί πείθω αὐτός ἐντυγχάνω ἕτερος ἀνήρ · ἄλλως τε καί ὅτε γηράσκω , μηκέτι καταβαίνω θαμά ἀπό ὁ σφέτερος οἰκίον · οἰκέω δέ μόνος ἐν οἰκίσκος μικρός ὁ εἰμί , μόνος βίος ἀναδέχομαι , πρός μόνος ὁ ἀναγκαῖος χράω ὁ γείτων ἔνιοι . εὐκτικός μέν οὖν εἰμί ὁ Σαραπίων διαφερόντως λέγω καί ἐν ἰδιώτης σχῆμα πανταχοῦ περιφοιτάω ὁ ἱερός χωρίον , ὅπου ἄγω ὁ ὁ ἑορτή νόμος . ὁ πολύς δέ ἐπί οἶκος διημερεύω ζῶ , οὖον τις ἀνθρώπινος ζωή , ἀλλά ἄτεχνος εἶπον θεῖος , εὐχή τε ἀεί καί ἀρετή πρός ἑαυτοῦ ἢ πρός ὁ θέω φθέγγομαι , μᾶλλον δέ σιγή διανοέομαι . ζητητικός δέ εἰμί ὁ ἀλήθεια καί φύσις θεωρητικός οὖον περί ὁ τεχνικός ὁ φιλοσοφία ἀξιόω διατρίβω , ἀλλά ὁ ἁδρός καί ἐνθουσιαστικός νόημα ἐμφύω . διό μόνος σχεδόν ὁ Ὀρφεύς κτάομαι καί ἀναγιγνώσκω , ἐρωτάω ἐπί ἕκαστος ἀεί ὁ παραπίπτω ζήτημα ὁ Ἰσίδωρος , ἄκρος , ὡς εἶπον , ἐπιστήμη ἐν θεολογία προβάλλω · ὅς μόνος οἰκέω γνωρίζω εἰμί καί προσδέχομαι . καί δή ἐν αὐτός θεάομαι ἐδόκτι ὁ μυθεύω Κρόνιος βίος . οὐδέ γάρ ἄλλος τίς διατελέω πράσσω καί λέγω ἐκεῖνος ἢ συνάγω ἑαυτοῦ ἀεί καί συναιρέω , ὡς ὅς τε , πρός ὁ εἴδομαι καί ὁ ἀμερής . ὅς οὗτος μέν καταφρονέω χρῆμα , ὥστε κτάομαι μηδοτιοῦν ἢ μόνος Β΄ ἢ Γ΄ βιβλίον · ὅς εἰμί καί ὁ Ὀρφεύς ποίησις · οὗτος δέ ἡδονή ὁ περί ὁ σῶμα , ὥστε ἐξαρχῆς εὐθύς ὁ ἀναγκαῖος καί μόνος προσφέρω ὁ σῶμα , Ἀφροδίσιος δέ ἄχραντος εἰμί διά βίος πᾶς . οὗτος δέ ἀμελέω τιμή ὁ παρά ἄνθρωπος , ὥστε οὐδέ ὄνομα αὐτός εἰμί ἐν ὁ πόλις . οὐδέ εἄν γιγνώσκω μετά οὗτος , εἰμί μή θεός τις βούλομαι παράδειγμα ὁ ἄνθρωπος χαρίζομαι ὁ Κρονίου βίος , ἵνα μή δοκέω μῦθος εἰμί ὁ λόγος , μή ἔχω επιμαρτυρώ ὁ ἱστορία · ὁ μέν γάρ Χείρων λέγω ἐν μεθόριος μᾶλλον ἵστημι ὁ Κρόνος καί Ζεύς ἀρχή , ὅθεν διφυής . Σαραπίων δέ οὗτος ὑπό ὁ φιλόσοφος γιγνώσκω ἀναγράφω τοιοῦτος · ὅς κληρονόμος ὁ Ἰσίδωρος χράω , μηδείς πρός γένος ἔχω , μηδέ ἄξιος ἄλλος ὑπολαμβάνω εἰμί ὁ ἑαυτοῦ οὐσία , δύο λέγω ἢ τρεῖς βιβλίον . ἐν δέ οὗτος ὁ χρόνος ἕτερος ἀνήρ ἀφικνέομαι εἰς Ἀλεξάνδρεια , κατά διάμετρος ὅλος ὁ Σαραπίων ἀφίστημι , μᾶλλον δέ ἔτι καί ὁ διάμετρος μέγας , εἰμί οἷος τε φαίνω · ὁ μέν γάρ εἰμί ὁ ζωή Κρόνιος τις καί Δίϊος , ὁ δέ Τυφώνειος , καί Τυφῶν ἔτι πολύπλοκος θηρίον , καί μᾶλλον ἐπιτύφομαι . οὔπω γάρ τις ἀγνοέω ὁ νῦν ζῶ ἄνθρωπος , οἷος ὁ Παμπρέπιος γίγνομαι ὁ τε ψυχή καί ὁ Τύχη .